ཡང་ཟླ་ཤས་གོང་དུ་བོད་ནས་ཡོང་མཁན་གཉིས་དང་ཐུག་བྱུང༌།སྔོན་མ་རྒྱ་གར་དུ་ཡོང་ནས་ལོ་ཤས་རིང་དཔེ་ཆ་བལྟས་ནས་ཕར་བོད་དུ་ལོག་ནས།ཕ་ཡུལ་གྱི་དགོན་པའི་ནང་དུ་མཚན་ཉིད་སློབ་ཁྲིད་ཏོག་ཙམ་བྱས་ཡོད་པ་འདྲ།ཡང་དགོན་པའི་ནང་དུ་གྲྭ་པ་བགྲེས་པ་ཁ་ཤས་ཀྱིས་ང་ཚོས་མཚན་ཉིད་བལྟས་ནས་དགོས་པ་གང་ཡང་ཡོད་མ་རེད།ང་ཚོའི་དགོན་པ་གྲོང་ཆོག་ལ་བརྒྱུག་ནས་འཚོ་དགོས་པ་རེད།ཆོ་ག་བློ་ལ་ཟིན་ནས་ཆོ་ག་འདོན་པའི་ཐོག་ནས་གྲོང་ཆོག་ལ་འགྲོ་རྒྱུ་ཡོད་པ་མ་གཏོགས།རྟགས་གསལ་གཏོང་ནས་གྲོང་ཆོག་ལ་རྒྱུག་ས་གཅིག་ཀྱང་མི་འདུག